একইভাবে নিজের বাড়িতে ডাকাতির ঘটনায় পরের মামলাটি দায়ের করেছিলেন চরকাপাসিয়া গ্রামের কবির হোসেন। পুলিশ এই মামলার ক্ষেত্রে ১১ জনকে আসামি করে অভিযোগপত্র দাখিল করে। দুটি  মামলাতেই অনেক আসামি ছিল অভিন্ন। তার পরও রাজনৈতিক বিবেচনায় মামলা দুটি প্রত্যাহারের সুপারিশ করা হয়।  কাপাসিয়া থানার ওসি মীর মোহাম্মদ জামাল উদ্দিন প্রথম আলোকে বলেন, আসামি নাজমুল, জসিম, সোহাগ, সাইফুল পেশাদার ডাকাত ও সন্ত্রাসী। এদের মধ্যে সোহাগ ও নাজমুল বিদেশে পলাতক। তাদের বিরুদ্ধে একাধিক মামলা ও গ্রেপ্তারি পরোয়ানা আছে। এদের মামলার প্রত্যাহার প্রসঙ্গে জানতে চাইলে তিনি বলেন, এ ব্যাপারে তিনি কিছুই জানেন না।